Diari Oficial de la Generalitat Valenciana


Sumari del DOGV 5063, del 03-08-2005 (2005/9116)

DECRET 126/2005, de 29 de juliol, del Consell de la Generalitat, pel qual es fixen les taxes a satisfer per la prestació de servicis acadèmics universitaris per al curs 2005/2006.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/07/29/126/dof/vci/html**

### Dades del document

Número de DOGV
:   5063

Data del DOGV
:   03-08-2005

Secció del DOGV
:   I. DISPOSICIONS GENERALS

Número del document
:   2005/9116


Data del document
:   29-07-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * legislació
    * cost de l'educació
    * universitat

DECRET 126/2005, de 29 de juliol, del Consell de la Generalitat, pel qual es fixen les taxes a satisfer per la prestació de servicis acadèmics universitaris per al curs 2005/2006. [2005/9116]
  
L'article 81.3.b) de la Llei Orgànica 6/2001, de 21 de desembre, d'Universitats, establix que les taxes acadèmiques en els cas d'estudis conduents a l'obtenció d'un títol oficial i amb validesa en tot el territori nacional, les ha de fixar la Comunitat Autònoma dins dels límits que establix el Consell de Coordinació Universitària. Per als altres estudis les ha de fixar el corresponent Consell Social de la Universitat.
  
El Decret Legislatiu 1/2005, de 25 de febrer, del Consell de la Generalitat, pel qual es va aprovar el Text Refós del la Llei de Taxes de la Generalitat, regula, en el títol V, capítol VI, les taxes per servicis acadèmics universitaris. L'article 150.2 establix que, sense perjuí del que disposen els articles 2, apartat 3 i 5, d'esta llei i a efectes d'aplicar el quadre de tarifes de l'apartat 1 anterior, el Consell de la Generalitat pot fixar anualment els imports d'este, dins del límit que a este efecte assenyala el consell d'Universitats, així com a introduir-hi noves titulacions o servicis universitaris susceptibles a ser retribuïts per mitjà de la present taxa.
  
En este context normatiu, este decret fixa els imports que han de satisfer els alumnes per a la prestació del servici públic de l'ensenyament universitari, dins dels límits establits pel Consell de Coordinació Universitària per mitjà de l'acord de 10 de maig de 2005.
  
Per raó de tot això, i fent ús de l'autorització que atorga l'article 150.2 del Decret Legislatiu 1/2005, de 25 de febrer, del Consell de la Generalitat, pel qual es va aprovar el Text Refós de la Llei de Taxes de la Generalitat, amb el previ coneixement del Consell Valencià d'Universitats, en la reunió de data 29 de juny de 2005, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 29 de juliol de 2005,
  
DECRETE
  
Article 1
  
1. Les tarifes que són d'aplicació per a quantificar la taxa per servicis acadèmics universitaris que es presten durant el curs 2005/2006 han de ser les establides en el quadre de tarifes que figura com a annex d'este decret.
  
2. L'import de les tarifes per la realització d'estudis conduents a títols propis de les universitats s'ha de fixar pel Consell Social de cada universitat.
  
Article 2
  
El règim aplicable a les taxes per la prestació de servicis acadèmics és el que establix el capítol VI del títol V del Decret Legislatiu 1/2005, de 25 de febrer, del Consell de la Generalitat, pel qual es va aprovar el Text Refós de la Llei de Taxes de la Generalitat.
  
DISPOSICIÓ ADDICIONAL
  
L'import de les taxes a què fa referència l'article 143.1 del Decret Legislatiu 1/2005, de 25 de febrer, del Consell de la Generalitat, pel qual es va aprovar el Text Refós de la Llei de Taxes de la Generalitat, pagades pels alumnes que es matriculen en centres privats d'ensenyament superior per a cursar ensenyaments adscrits a una universitat pública, ha de ser ingressat per part dels centres en la corresponent universitat en un termini no superior a un mes des de l'acabament de cada període de matrícula.
  
DISPOSICIONS FINALS
  
Primera
  
Es faculta els conseller d'Empresa, Universitat i Ciència i d'Economia, Hisenda i Ocupació per a dictar les disposicions necessàries per al desplegament i l'execució del que disposa este decret.
  
Segona
  
Este decret entra en vigor el mateix dia de la seua publicació en el Diari Oficial de la Generalitat Valenciana.
  
València, 29 de juliol de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,


Còpia Permalink ELI